laion/Wikipedia-Exotic huggingface dataset:
ראש עיריית קאזאן

ראש עיריית קאזאן (ברוסית: Мэр Казани) היא המשרה הרמה בעיר קאזאן והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בקאזאן הוצג בשנת 1552, לאחר שהצאר איוואן האיום כבש את העיר מידי הטטרים ומינה נציג מטעמו לניהול העיר. בהתאם לאמנת העיר וחוקי עזר עירוניים, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת: ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים; חותם על חוקים ותקנות שאושרו על ידי הדומה העירונית של קאזאן, הגוף העירוני המחוקק. בסמכותו אף שלא לחתום ולא לאשר חוקים; חותם על הסכמים הנוגעים לעיר קאזאן; מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה; ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי; מציע לנשיא רוסיה ולראש ממשלת רוסיה הצעות חוק הנוגעות לעיר קאזאן; ממנה ומפטר את נציגי קאזאן באספה הפדרלית של רוסיה; ממנה ומפטר את נציגיו בדומה העירונית; מגיש לדומה העירונית הצעות חוק; אם נשקפת סכנה לחיי תושבי העיר, בסמכות ראש העיר להטיל עוצר. רפיק גומרוב (1991—1993) רבו אידיאטולין (1991—1993) קאמיל איסחאקוב (1993—2005) אילסור מטשין (2005 — ואילך) בית עיריית קאזאן משנת 1854 סמל קאזאן בשנת 1672 סמל קאזאן בשנת 1781 סמל קאזאן בשנות ה-90 של המאה ה-20. אתר האינטרנט הרשמי של עיריית קאזאן (ברוסית)
אוניברסיטת מוחמד בן זאיד לבינה מלאכותית

אוניברסיטת מוחמד בן זאייד לבינה מלאכותית או MBZUAI (בערבית: جامعة محمد بن زايد للذكاء الاصطناعي) היא מוסד אקדמאי-מחקרי לתארים מתקדמים באבו דאבי. האוניברסיטה הוקמה בשנת 2019, ומציעה תוכניות בתחום הבינה מלאכותית לתלמידים מקומיים ובינלאומיים. הקמת MBZUAI מהווה חלק "מאסטרטגיית איחוד האמירויות הערביות לבינה מלאכותית 2031", אשר אף הולידה הגדרת תפקיד חדש של שר ממשלתי (הראשון בעולם) לבינה מלאכותית. האוניברסיטה מציעה מסלולי תואר שני ודוקטורט בתחומים: ראייה ממוחשבת, למידת מכונה, ועיבוד שפה טבעית. אתר האינטרנט הרשמי של אוניברסיטת מוחמד בן זאיד לבינה מלאכותית אוניברסיטת מוחמד בן זאיד לבינה מלאכותית, ברשת החברתית אקס (טוויטר) Dubai, TenTwenty | Webdesign, Webshops & E.-marketing |. "MBZUAI | Home". MBZUAI (באנגלית). נבדק ב-2019-12-17. ערך זה הוא קצרמר בנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.
Secrets

האם התכוונתם ל... Secrets (שיר של ואן ריפאבליק) – שיר של ואן ריפאבליק Secrets (שיר של רגארד וריי) – שיר של רגארד וריי Secrets (שיר של דה ויקנד) – שיר של דה ויקנד
Enjoy Your Rabbit

Enjoy Your Rabbit הוא אלבום האולפן השני משנת 2001 של המוזיקאי האמריקאי סופיאן סטיבנס. כל שיר באלבום תואם לחלק אחר של גלגל המזלות הסיני, למעט "Year of Our Lord", אשר כמו רבים משיריו של סטיבנס, עוסק בנצרות. האלבום זכה לביקורות חיוביות ברובן. ג'ייסון ניקי פיצ'פורק התייחס בחיוב אל Enjoy Your Rabbit כאל "יצירה ממומשת לחלוטין" וציין שהוא "מצפה לראות לאן [סטיבנס] הולך מכאן". כל השירים נכתבו והולחנו על ידי סופיאן סטיבנס.  סופיאן סטיבנס - הלחנה, ביצוע, הפקה טום איטון - חצוצרה ליז ג'יינס - קולות רפטר רוברטס - מאסטרינג מאט מורגן - אומנות מנר וונג - קולות סיניים מידע על האלבום Enjoy Your Rabbit באתר MusicBrainz מידע על האלבום Enjoy Your Rabbit באתר AllMusic האלבום Enjoy Your Rabbit באתר Discogs האלבום Enjoy Your Rabbit באתר ספוטיפיי
ג'סי ג'ונס

ג'סי הולמן ג'ונס (באנגלית: Jesse Holman Jones‏; 5 באפריל 1874 – 1 ביוני 1956) היה פוליטיקאי ויזם אמריקאי, איש המפלגה הדמוקרטית מיוסטון שבטקסס. לימים מזכיר המסחר של ארצות הברית בממשלו של הנשיא פרנקלין דלאנו רוזוולט. כניסתו של ג'ונס לחיים הציבוריים ולפוליטיקה החלה בנמל יוסטון ובתעלת האניות של הנמל. הוא הוביל קבוצת בנקאים מקומיים שרכשה איגרות חוב ציבוריות ומאוחר מונה לכהן כיו"ר מועצת המנהלים של נמל יוסטון. ג'ונס הוביל מאמץ לגיוס תרומות מקומי מטעם הצלב האדום האמריקאי לשם תמיכה בחיילי הכוחות המזוינים של ארצות הברית במלחמת העולם הראשונה. הנשיא וודרו וילסון מינה את ג'ונס לעמוד בראש חטיבה של הצלב האדום האמריקאי, תפקיד שמילא בשנים 1917–1919. בשנת 1928 יזם את כינוס הוועדה הדמוקרטית הלאומית ביוסטון לקראת הבחירות לנשיאות באותה השנה. ג'ונס ניהל בית חרושת לייצור טבק בטנסי בגיל ארבע עשרה, ובגיל 19 כבר היה אחראי על מגרשי הקורות של דודו. כעבור חמש שנים, לאחר שמת דודו מ. ט. ג'ונס, עבר ליוסטון כדי לנהל את האחוזה שהותיר אחריו הדוד ופתח חברה לעצים, שחיש מהר החלה לשגשג. במהלך תקופה זו ייסד ג'ונס חברה פרי עמלו בשם "חברת סאות' לאמבר" (South Lumber Company). במקביל התמקצע בנדל"ן ובבנקאות. עיסוקיו בתחום הבניינים המסחריים ביוסטון כללו בנייני משרדים, גורדי שחקים, בתי מלון ודירות ובתי קולנוע. הוא הקים את "בניין פוסטר", מטה העיתון "יוסטון כרוניקל" (Houston Chronicle) בתמורה ל-50% מהשליטה בעיתון, עליו השתלט לגמרי ב-1926. התפקיד החשוב ביותר של ג'ונס היה בתאגיד לשיקום פיננסי (RFC) בין השנים 1932–1939, סוכנות ממשלתית פדרלית שנוסדה במקור בממשל הרברט הובר, אשר מילאה תפקיד מרכזי במאבק בשפל הגדול ובמימון התרחבות התעשייה במהלך מלחמת העולם השנייה. לאחר שהובר מינה לראשונה את ג'ונס לתאגיד, הנשיא פרנקלין דלאנו רוזוולט הרחיב את סמכויות ה-RFC וקידם את ג'ונס לראש הסוכנות ב-1933. ג'ונס היה אחראי על הוצאת 50 מיליארד דולר אמריקני להמרצת התעשייה, בין היתר באמצעות מימון מסילות ברזל ובניית מפעלי תחמושת. ב-1939 התפטר מהתאגיד לשיקום פיננסי כדי לעמוד בראש סוכנות ההלוואות הפדרלית. הוא כיהן כמזכיר המסחר של ארצות הברית בשנים 1940–1945, תפקיד שמילא במקביל להיותו ראש התאגיד לשיקום פיננסי. עם הסמכות המשולבת של תפקידים פדרליים שונים אלה, ניתן לומר כי ג'ונס נמנה בין האישים החשובים והחזקים באמריקה, מה שעשוי להתבטא בכינוי "ישו ג'ונס" אשר העניק לו רוזוולט. למעשה, כבר בעשור השני של המאה ה-20 הוצע לג'ונס תפקיד מזכיר המסחר בידי הנשיא וודרו וילסון אך ג'ונס העדיף להישאר ביוסטון ולהתמקד בפעילותו העסקית. במהלך הבחירות לנשיאות ארצות הברית 1940 נשקלה מועמדותו לתפקיד סגן הנשיא כעמיתו למירוץ של הנשיא, אך רוזוולט ראה בג'ונס שמרן מדי כדי להגשים את האידאולוגיה שלו. לאחר שעזבו את וושינגטון הבירה, ג'סי ומרי ג'ונס התמקדו בנדבנות, תוך שהם עובדים באמצעות ב"יוסטון אנדוומנט", מוסד ללא כוונת רווח שהקימו בשנת 1937. אף שמרבית הפעילות הפילנתרופית שלהם התמקדה בטקסס, חלקה הייתה גם במסצ'וסטס ובטנסי. חלק גדול מנדבנותם בא לידי ביטוי בחינוך, דרך תרומות גדולות לבית הספר לעסקים באוניברסיטת דרום טקסס והקמת מכללת ג'ונס באוניברסיטת רייס. עם זאת, הם גם תרמו תרומות משמעותיות לבתי חולים ולאמנויות. בניינים רבים ביוסטון נקראים על שם ג'סי ג'ונס, כולל מרכז מוזיקה במרכז העיר יוסטון המכונה "ג'ונס הול". מדיה וקבצים בנושא ג'סי ג'ונס בוויקישיתוף ג'סי ג'ונס, באתר "Find a Grave" (באנגלית) ג'סי ה. ג'ונס, באתר אנציקלופדיה בריטניקה (באנגלית)
יוסף פיצ'חדזה

יוסף פיצ'חדזה (נולד ב-28 במרץ 1965 בגאורגיה) הוא במאי, תסריטאי ומפיק קולנוע ישראלי. משמש כראש מגמת הפקה ובימוי בבית הספר לקולנוע וטלוויזיה ע"ש סטיב טיש. פיצ'חדזה נולד וגדל בטביליסי שבגאורגיה. בשנת 1971, כשהיה בן שש שנים, עלה עם משפחתו לישראל. לאחר שירותו הצבאי, סיים לימודיו בחוג לקולנוע וטלוויזיה באוניברסיטת תל אביב. את סרטו הראשון יצר ב-1990, סרט קצר בשם "חולם ברוסית" שאותו כתב, ביים והפיק. ב-1993 כתב, ביים והפיק סרט קצר נוסף בשם "ימים רעים". סרטו העלילתי הארוך הראשון של פיצ'חדזה היה הסרט "לנגד עיניים מערביות", שאותו כתב, ביים והפיק בשנת 1996. בסרט שיחקו השחקנים אייל שכטר, ליאת גליק, עזרא כפרי וכרמל בתו. הסרט צולם על ידי שי גולדמן בשחור לבן. בשנת 2000 כתב, ביים והפיק את סרטו "בסמה מוצ'ו" בכיכובם של מנשה נוי ומוני מושונוב, סרט שגם הוא כקודמו צולם על ידי שי גולדמן. הסרט זכה להצלחה ולביקורות חיוביות בעיתונות והשתתף במספר פסטיבלים לקולנוע בעולם, ביניהם בצרפת. בשנת 2002 שיחק פיצ'חדזה בסרט הטלוויזיה "הערב: הניצול", וביים את ההצגה "קרנפים" בתיאטרון הספרייה שברמת גן. בשנת 2003 ביים את ההצגה "בגידה" בתיאטרון הספרייה. בשנת 2004 כתב, ביים והפיק סרט נוסף בשם "שנת אפס", בכיכובם של שרה אדלר, קרן מור, מוני מושונוב ומנשה נוי. ב-2006 ביים ההצגה "דרך גגרין", מאת גרגורי בארק בבית ציוני אמריקה. פיצ'חדזה זכה בפרס לנדאו לאמנויות הבמה לשנת 2007, בתחום הקולנוע האמנותי. ב-2014 יצא לאקרנים סרטו "סוכריות". כיום משמש כראש מגמת הפקה ובימוי בחוג לקולנוע וטלוויזיה באוניברסיטת תל אביב. פיצ'חדזה לימד בעבר בקמרה אובסקורה שבתל אביב, בבית הספר לקולנוע סם שפיגל שבירושלים ובבית ספר מנשר לאמנות בתל אביב. פיצ'חדזה הושפע בעיקר מקולנוע הניסיוני ומהאוונגרד, בעיקר מבמאים כמו פיטר גרינוויי, לואיס בוניואל, עבאס קיארוסטמי ואווה בול. "חולם ברוסית" (1990). סרט קצר. "ימים רעים" (1993). סרט קצר. "לנגד עיניים מערביות" (1996). השתתף בפסטיבל ברלין וזכה בפרס האקומני; הסרט זכה גם בפרס וולג'ין בפסטיבל הקולנוע ירושלים. "בסמה מוצ'ו" (2000). "שנת אפס" (2004). זכה בפרס תא מבקרי הקולנוע לסרט הטוב ביותר בפסטיבל הסרטים הבינלאומי חיפה 2006. "סוכריות" (2014). יוסף פיצ'חדזה, במיזם "אישים" לתיעוד היצירה הישראלית יוסף פיצ'חדזה, במסד הנתונים הקולנועיים IMDb (באנגלית) יוסף פיצ'חדזה, באתר "אידיבי", מאגר הידע העברי לקולנוע ישראלי ועולמי יוסף פיצ'חדזה, באתר ספר הקולנוע הישראלי יוסף פיצ'חדזה, באתר AllMovie (באנגלית) יוסף פיצ'חדזה, במסד הנתונים הקולנועיים KinoPoisk (ברוסית) יוסף פיצ'חדזה, באתר ארכיון הסרטים הישראלי בסינמטק ירושלים יוסף פיצ'חדזה באתר פסטיבל הקולנוע ירושלים נירית אנדרמן, בין פלסטין, גרמניה וישראל: יוסף פיצ'חזדה חוזר לביים, באתר הארץ, 13 במרץ 2012 שני ליטמן, אירופה לא תאהב את הסרט החדש של יוסף פיצ'חדזה, באתר הארץ, 29 בינואר 2014 קובי מידן, ‏"אנשים בלילה" עם יוסף פיצ'חדזה, באתר iCast‏, 27 בינואר 2014 מערכת וואלה!‏, משת"פים: מוני מושונוב ויוסף פיצ'חדזה: צפו, באתר וואלה, 30 בינואר 2014 הוכרזו הזוכים בפרסי מפעל הפיס, אתר הבמה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
לומינייט (חברה)

לומינייט (לשעבר Nielsen SoundScan, Nielsen Music Products ו-MRC Data) היא חברה המייבאת נתוני מכירות מוזיקה. החברה, שנוסדה בשנת 1991 על ידי מייק פיין ומייק שאלט, אוספת מידע אודות המכירות באופן שבועי ומפרסמת את המידע בכל יום ראשון עבור מכירות אלבומים, ובכל יום שני עבור מכירות של שירים. בין צרכני החברה נמצאות חברות תקליטים, חנויות מוזיקה, מפרסמים עצמאיים, חברות טלוויזיה ומנהלי אמנים. החברה היא מקור המידע אודות מכירות עבור מצעדי המוזיקה של המגזין האמריקאי בילבורד. About Nielsen Global Connect and Nielsen Global Media, www.nielsen.com (באנגלית) Billboard Charts Legend, Billboard (באנגלית)
הבחירות הכלליות בדנמרק 2007

הבחירות הכלליות בדנמרק 2007 נערכו ב־13 בנובמבר 2007. לאחר הבחירות, ראש הממשלה המכהן אנדרס פוג רסמוסן נבחר לכהונה נוספת כראש ממשלה. תוצאות הבחירות הניבו למפלגת העם הסוציאליסטית את הגידול המשמעותי ביותר בכמות המושבים בפרלמנט, 23 לעומת 11 שקיבלה בבחירות 2005. מפלגת העם הדנית זכתה ב־25 מושבים לעומת 24 ב־2005. הברית הליברלית, מפלגה חדשה זכתה ב־5 מושבים בלבד, תוצאה שנחשבה לאכזבה ביחס לסקרים המחמיאים. במערכת בחירות זו, הפלגה הליברלית-סוציאלית ספגה את המכה האלקטוראלית הגדולה ביותר. 9 מושבים בלבד לעומת 17 ב־2005. מדיה וקבצים בנושא הבחירות הכלליות בדנמרק 2007 בוויקישיתוף דנמרק: בחירות בזק ב-13 בנובמבר - וואלה! חדשות, באתר וואלה!News, ‏2007-10-24 Nohen & Stöver
אובליקס וחבורתו

אובליקס וחבורתו (בצרפתית: Obélix et Compagnie) הוא הספר ה-23 בסדרת הקומיקס הצרפתית "אסטריקס". הספר נכתב על ידי הסופר רנה גוסיני ואויר על ידי אלבר אודרזו, ויצא לאור במהלך שנת 1978. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן", בשנת 1985. דמותו של אובליקס, גיבור הספר, מדורגת במקום ה-23 ברשימת דמויות הקומיקס הגדולות של כל הזמנים, לפי מגזין אמפייר. הספר נפתח בכך שאובליקס, סתת וסבל מנהירים במקצועו, מביס לבדו חיל מצב רומי שלם, חדש וטרי כמתנת יומולדת. בניסיון נוסף לכבוש את הכפר הגאלי הבלתי מנוצח, שולח יוליוס קיסר אל הכפר את קאיוס מוזרוס, צעיר רומאי מוכשר, על מנת שישחד את הגאלים ויהפוך אותם למנוונים, רודפי בצע וחמדנים. קאיוס מוזרוס אכן מצליח לעשות זאת, על ידי כך שהופך את הכפר הגאלי למרכז ייצור של מנהירים. אך בסופו של דבר הדבר יוצא מכלל שליטה, אין למנהירים ביקוש ואוצרותיו של יוליוס קיסר מתרוקנים כדי לשלם לגאלים. בלית ברירה נוסע קאיוס מוזרוס לכפר כדי לעצור את ייצורם של המנהירים, והגאלים שמבינים את המזימה תוקפים את חיל המצב "כוחעצום" שבו הוא שוהה ומנצחים. הספר מסתיים בסעודה חגיגית, שבה חוגגים בני הכפר את ניצחונם על רומא והתרבות המודרנית. קאיוס מוזרוס – צעיר רומאי שיוצא בשליחות הקיסר למשימה הבלתי אפשרית, להרוס את הכפר הגאלי. שר המאה קרננוס – שר המאה בחיל המצב הרומאי "כוחעצום". שר מאה חדמשמעותיוס – שר המאה החדש של חיל המצב "כוחעצום" המשמש כמתנת יום הולדת לאובליקס. וכחנוס – תעשיין רומאי שהחל לייצר מנהירים ובכך הביא למפלתו של קאיוס מוזרוס. הצמד הקומי לורל והארדי מופיע בספר כזוג ליגיונרים שמסייעים בפריקת המנהירים של אובליקס. דמותו של קאיוס מוזרוס היא פרודיה על הפולטיקאי הצרפתי ז'אק שיראק, ראש ממשלת צרפת דאז. כדי לסכל את תוכניתו של מוזרוס אסטריקס היה צריך רק להתעלם ממנה, מה שעשוי לרמז על כך שהמדיניות הכלכלית של שיראק, בעיני יוצרי הספר, גרועה עד כדי כך שהיא מביסה את עצמה. אתר האינטרנט הרשמי של אובליקס וחבורתו Peter Kessler, The complete guide to Asterix, לונדון: Hodder Children's Books, 1995, עמ' 49
באובב

בָּאוֹבַּבּ או אדנסוניה (שם מדעי: Adansonia) הוא עץ מסדרת החלמיתאים. מקורו בסוואנות של אפריקה, והוא גדל באזורי סוואנה יבשים. הבאובב נחשב לאחד מסוגי העצים הגדולים בעולם. גובהו יכול להגיע עד ל-25 מטרים (כגובה בניין בן 10 קומות), ורוחב גזעו עד ל-10 מטרים. גזעו הרחב משמש לאגירת מים במהלך עונות הגשם, בהם משתמשים במהלך עונות היובש. פרחי הבאובב לבנים וגדולים (30-20 ס"מ), בעלי ריח מתקתק, נפתחים בלילה ומתים עד הזריחה. אחרי שהפרחים גדלים, הם מניבים פירות הדומים במראם למלפפונים. הפירות הם מאכל אהוב על קופים, ולכן זכה העץ לכינוי "עץ לחם הקופים". בישראל מצויים עשרות בודדות של עצי באובב, 25 מהם בגן הבוטני בעין גדי, בקרבת ים המלח. שלושה מתוכם נִטּעו בסוף שנות ה-50 על ידי אלי רון, חבר הקיבוץ והגנן הראשון בעין-גדי. היקף גזעו של הגדול מבין עצי הבאובב בעין-גדי הוא כ-8 מטרים. באמצע שנות ה-90 הונבטו ונשתלו עצי באובאב ביישוב חד נס ברמת הגולן, על ידי גנן היישוב רון איתן. בקיבוץ שדה אליהו שבעמק המעיינות, גדלים 4 עצים. בקיבוץ מסילות גדלים שני עצים שנשתלו על ידי יוסי נווה. בגן הבוטני באילת גדלים שישה עצים, הגדול ביניהם נשתל ב-1988. בשנת 2013 הונבטו ונשתלו בקיבוץ אלומות 2 עצי באובב דרום אפריקאים מסוג Agansonia Digitata. ביולי 2017 נשתלו 5 עצים של עץ הבאובאב מזן מדגסקרי בקיבוץ חולית בנגב המערבי. בקיבוץ קטורה בערבה שני עצים. עץ בודד נוסף קיים בחוות תנינים בסמוך לעיר אובות. 3 עצים נמצאים בתוך קיבוץ עין גדי בסמוך למלון: אחד במסעדת באובר (על שם באובב) ושניים בגן הבוטני בסמוך. בספר "הנסיך הקטן" של אנטואן דה סנט-אכזופרי מסופר כי בכוכב בו מתגורר הנסיך מלאה הקרקע בזרעי באובב ואם מאחרים לטפל בהם, "לנצח אי אפשר עוד להיפטר מהם. הם מתפשטים בכל רחבי הכוכב, שורשיהם חודרים את מעבה האדמה, ואם הפלנטה קטנה מדי ועצי הבאובב רבים מדי, הפלנטה מתבקעת לבסוף לרסיסים." המחבר מסיים באזהרה: ילדים, היזהרו מעצי הבאובב! בספר "בארץ לובנגולו מלך זולו" של נחום גוטמן מסופר כי ”...שמונים איש יחד לא יוכלו לחבק את הגזע. מראו ככרובית ענקית. העצים הגדולים עומדים בודדים בתוך הערבה או בתוך יערות השיחים. הם משמשים מקומות פגישה לכל אנשי הסביבה... תחת עצים אלה היו הכושים מתכנסים לאספות ולמסחר. שם נעשה סחר העבדים. על כן נקראים העצים הגדולים: 'עצי העבדים' ”. פרי הבאובב הוא בגודל של אגוז קוקוס, וטעמו תואר כמזכיר גלידה וכשילוב טעמיהם של אשכולית, אגס ווניל. הוא מכיל ריבופלאווין, סידן, מגנזיום, אשלגן, ברזל ופיטוסטרולים. ניתן לאכול את עליהם של מינים מסוימים וכן להפיק מזרעיהם שמן. בשנת 2018 עלתה באנגליה הפופולריות של אבקה מיובשת של הפרי. באובב, באתר ITIS (באנגלית) באובב, באתר NCBI (באנגלית) באובב, באתר האנציקלופדיה של החיים (באנגלית) באובב, באתר Tropicos (באנגלית) באובב, באתר GBIF (באנגלית) באובב, באתר IPNI (באנגלית) באובב, באתר אנציקלופדיה בריטניקה (באנגלית) עידו הררי, העץ המקולל, באתר ynet, 26 ביולי 2001 על עץ הבאובב - מתוך אתר gamnon.net מור הופרט, ‏מה הורג את עצי הענק בני אלפי השנים?, באתר דבר העובדים בארץ ישראל, 16 ביוני 2018 גדעון לב, מחקר שופך אור על מקורו הגאוגרפי של עץ הבאובב ועל אופן הפצתו, באתר הארץ, 17 במאי 2024 פרחי באובב באובב בעין גדי באובב במדגסקר עצי אדנסוניה גראנדידירי אדנסוניה גראנדידירי - הזן הגבוה והמפורסם מבין 6 זני הבאובב הקיימים בעולם, אנדמי לטנזניה ובסכנת הכחדה. מני גל, עצי הבאובב, או: שבעה בעקבות אחד. תקציר הרצאה מכנס "מלח הארץ" 2008. אתר הגן, בחלק הכתוב באנגלית * הגרדיאן, המערב מתחיל לגלות את יתרונות פרי הבָּאוֹבַּבּ, באתר הארץ, 3 באפריל 2018
Dark Lane Demo Tapes

Dark Lane Demo Tapes הוא מיקסטייפ של הראפר הקנדי דרייק. המיקסטייפ יצא לאור ב-1 במאי 2020 דרך חברות התקליטים OVO סאונד וריפבליק רקורדס, והוא כולל שירים של דרייק שפורסמו דרך סאונדקלאוד או דלפו לאינטרנט, יחד עם מספר שירים חדשים. שבוע לאחר יציאתו הגיע האלבום למקום השני במצעד האלבומים האמריקאי בילבורד 200, לאחר שמכר כ-223 אלף עותקים שקולים לאלבום. מידע על האלבום Dark Lane Demo Tapes באתר MusicBrainz מידע על האלבום Dark Lane Demo Tapes באתר AllMusic האלבום Dark Lane Demo Tapes באתר Discogs האלבום Dark Lane Demo Tapes באתר ספוטיפיי האלבום Dark Lane Demo Tapes באתר אפל מיוזיק האלבום Dark Lane Demo Tapes באתר Last.fm C. Vernon Coleman IIUpdated: August 17, 2020, Here's Everything We Know About Drake's Certified Lover Boy Album, XXL Mag (באנגלית) אלבומי דרייק במצעד בילבורד 200, באתר Billboard May 2024 Albums Accreds.pdf, Dropbox
Heathen Chemistry

Heathen Chemistry הוא אלבום האולפן החמישי של להקת הרוק האנגלית אואזיס. הוא שוחרר ב-1 ביולי 2002. זהו אלבומם הראשון של אואזיס שהוקלט עם הגיטריסט ג'ם ארצ'ר והבסיסט אנדי בל, שהצטרפו ללהקה לאחר שהעבודה על האלבום הקודם Standing on the Shoulder of Giants הושלמה. האלבום יתגלה גם כאלבום האחרון בו התופף המתופף הוותיק של הלהקה, אלן ווייט, שעזב בתחילת 2004, כאשר נואל גלאגר טען כי מחויבותו של ווייט ללהקה אינה מספקת. האלבום נמכר ביותר מחמישה מיליון עותקים בעולם. האלבום הוקלט בין שנת 2001 לתחילת 2002 והוא האלבום הראשון של אואזיס בו תרמו שאר חברי הלהקה לכתיבה מלבד כותב השירים הראשי נואל גלאגר. אף על פי שרוב הקלטות הנגינה הושלמו עד סוף 2001, האלבום התעכב ללא צורך בגלל סולן הלהקה, ליאם גלאגר, אשר היה מרוכז בהרגלי השתייה שלו. למרות החסרונות והתהליך הארוך, נואל דווקא היה בטוח כי זהו האלבום השני הטוב ביותר שלהם (אחרי Definitely Maybe). כשלושה חודשים לפני צאת האלבום, הודלפו כל 11 השירים לאינטרנט. האלבום מכר כמיליון עותקים בבריטניה, והיה פלטינה משולשת מוסמכת, ו-154,000 עותקים בארצות הברית. עם שחרורו, Heathen Chemistry עבר היישר למקום הראשון בבריטניה, אם כי היא הצליח גם די טוב בארצות הברית ונכנס רק למספר 23. הוא היה האלבום הנמכר ביותר ב-2002 בבריטניה עם קצת יותר מ-800,000 עותקים שנמכרו. מידע על האלבום Heathen Chemistry באתר MusicBrainz מידע על האלבום Heathen Chemistry באתר AllMusic האלבום Heathen Chemistry באתר Discogs האלבום Heathen Chemistry באתר ספוטיפיי
ג'ורג'ה דספוטוביץ'

ג'ורג'ה דספוטוביץ' (בסרבית: Ђорђе Деспотовићאו Đorđe Despotović; נולד ב-4 במרץ 1992) הוא כדורגלן סרבי המשחק במועדון בודוצ'נוסט כקשר מרכזי. הוא שיחק במדי הכוכב האדום בלגרד ובעונת 2013/2014 שיחק בקבוצת לוקרן מהליגה הבלגית. בפברואר 2015 עבר דספוטוביץ' בהשאלה למועדון ז'דיסו למשך חצי שנה. ביולי 2015 הוא הושאל לקאיראט הקזחית. בפברואר שלאחר מכן חתם דספוטוביץ' בקבוצת אסטנה. ב-15 בפברואר 2017, דספוטוביץ' הושאל למועדון טובול לעונת 2017, אך ההשאלה נקטעה ודספוטוביץ' חזר לאסטנה ב-15 ביוני 2017. הוא עזב את אסטנה ב-23 ביולי 2018 בתום חוזהו. ב-31 באוגוסט 2018 חתם במועדון אורנבורג מליגת העל הרוסית בה בלט כחלוץ וקשר מרכזי. ב-1 ביוני 2020 עזב בתום חוזהו, כאשר המועדון ירד לליגה הלאומית. ב-21 ביולי 2020, הוא חתם על חוזה לשלוש שנים עם מועדון הפרמייר-ליג הרוסי רובין קאזאן. ב-2 בפברואר 2022 חתם לשלוש שנים בארסנל טולה. לוקרן הגביע הבלגי: 2013/14 קאיראט הגביע הקזחי: 2015 אסטנה ליגת העל הקזחית: 2016, 2017 הגביע הקזחי: 2016 הסופר קאפ הקזחי: 2018 מדיה וקבצים בנושא ג'ורג'ה דספוטוביץ' בוויקישיתוף ג'ורג'ה דספוטוביץ', באתר Transfermarkt ג'ורג'ה דספוטוביץ', באתר Soccerway ג'ורג'ה דספוטוביץ', באתר WorldFootball.net ג'ורג'ה דספוטוביץ', באתר FootballDatabase.eu סטטיסטיקה באתר Utakmica.rs ג'ורג'ה דספוטוביץ' באתר אופ"א "Tim - Igrači". Spartak Subotica Official Website. אורכב מ-המקור ב-2010-09-19. נבדק ב-2020-09-13. "Despotović for Mondo: I'm going, I need game time" (בסרבית). mondo.rs. 22 בפברואר 2015. {{cite web}}: (עזרה) "Деспотович с нами". fckairat.kz (ברוסית). FC Kariat. 6 ביולי 2015. נבדק ב-7 ביולי 2015. {{cite web}}: (עזרה) "Состав Астаны пополнили новые футболисты". fca.kz (ברוסית). FC Astana. 23 בפברואר 2016. נבדק ב-23 בפברואר 2016. {{cite web}}: (עזרה) "Деспотович Тобыл намысын қорғайды". fc-tobol.kz (ברוסית). FC Tobol. 15 בפברואר 2017. אורכב מ-המקור ב-2017-02-15. נבדק ב-15 בפברואר 2017. {{cite web}}: (עזרה) "Тагыберген и Деспотович продолжат свою карьеру в Астане". fca.kz (ברוסית). FC Astana. 15 ביוני 2017. נבדק ב-15 ביוני 2017. {{cite web}}: (עזרה) "Джордже Деспотович покидает Астану". fcastana.kz/ (ברוסית). FC Astana. 23 ביולי 2018. אורכב מ-המקור ב-2020-02-26. נבדק ב-23 ביולי 2018. {{cite web}}: (עזרה) "Джордже Деспотович. Нападающий ФК Оренбург". fcorenburg.ru (ברוסית). FC Orenburg. 31 באוגוסט 2018. נבדק ב-31 באוגוסט 2018. {{cite web}}: (עזרה) "Деспотович и Довбня покидают ФК "Оренбург"". fcorenburg.ru/ (ברוסית). FC Orenburg. 1 ביוני 2020. נבדק ב-2 ביוני 2020. {{cite web}}: (עזרה) "«РУБИН» ПОДПИСАЛ КОНТРАКТ С ДЖОРДЖЕ ДЕСПОТОВИЧЕМ" (ברוסית). Rubin Kazan. 21 ביולי 2020. {{cite web}}: (עזרה)
Déjà Vu (אלבום של ג'ורג'ו מורודר)

Déjà Vu (בעברית: דז'ה וו) הוא אלבום האולפן ה-15 של המפיק מוזיקלי והדי ג'יי האיטלקי ג'ורג'ו מורודר. האלבום יצא לאור ב-12 ביוני 2015, על ידי חברת התקליטים תקליטי RCA. מתוך האלבום יצאו ארבעה סינגלים. מידע על האלבום Déjà Vu באתר MusicBrainz מידע על האלבום Déjà Vu באתר AllMusic האלבום Déjà Vu באתר Discogs Déjà Vu, genius (באנגלית)
קוצן פסיפי

קוצן פסיפי (שם מדעי: Squalus suckleyi) הוא מין של כריש ממשפחת הקוצניים, החי במימי האוקיינוס השקט מחופי אמריקה הצפונית הפסיפית עד לחופי מזרח אסיה. כריש זה הוא קרוב של הקוצן הנקוד ובעבר נכלל במין זה. אורכו של הקוצן מגיע עד 100 עד 130 ס"מ, וכמה פרטים הגיעו עד גיל 100 שנה. הוא בעל גוף גלילי עם סנפירי חזה רחבים, זנב רחב אך סנפיר גבי נמוך שלצידו 2–3 קוצים ארסיים המגן עליו מטורפים. לכריש חמישה חריצי זימים והוא נושם לרוב בעת שחייה או הישארות בזרם יציב, המזרים מים לתוך הזימים. הוא ימות אם יפסיק לשחות. הוא טורף הניזון בעיקר מצדפות, רכיכות שונות ודגים ימיים שהוא מרסק עם שיניו החזקות. הוא עצמו עלול להיטרף בידי טורפים ימיים כמו ארי ים קליפורני, לווייתנאים שונים, כרישים אחרים ולבניתיים גדולים ואף התמנון הענק - תמנון פסיפי ענק נצפה טורף קוצנים. הקוצן בעל רבייה איטית, המתרחשת פעם בשנתיים בלבד, מה שהופך אותו לפגיע במיוחד לאיומים מציד. עם זאת הוא אינו נחשב לדג מאכל נפוץ. בעבר היה דיג נרחב של קוצנים לחופי אמריקה, אך הוא הופסק כבר מאז 1950. מדיה וקבצים בנושא קוצן פסיפי בוויקישיתוף קוצן פסיפי, באתר ITIS (באנגלית) קוצן פסיפי, באתר NCBI (באנגלית) קוצן פסיפי, באתר FishBase (באנגלית) קוצן פסיפי, באתר GBIF (באנגלית) קוצן פסיפי באתר הרשימה האדומה של IUCN
לילך

לילך (שם מדעי: Syringa) הוא סוג צמח במשפחת הזיתיים, הכולל כעשרים מינים. גודלם של צמחים אלו נע בין שיחים גדולים לעצים (2–10 מטר). צמחים אלו נשירים והם נפוצים באירופה ובאסיה. עלי הלילך פשוטים וצורתם דמוית לב, וישנם זנים עם עלים מחטיים. הפרחים פורחים באביב, קוטר פרח בודד כסנטימטר אחד ולו ארבעה עלי כותרת. הלילך פורח בגוונים של לבן, סגול בהיר וסגול, הפרחים גדלים בצבירים גדולים (אשכולות), ומספר זנים מפיצים ריח חזק. הלילך משמש מזון לזחלים של פרפרים. צבע סגול בהיר ידוע כצבע לילך על שם הצמח. בשפת הפרחים, פרחי לילך סגולים מסמלים אהבה ראשונה ופרחי לילך לבנים מסמלים נעורים ותום. גזע הלילך הוא אחד הצפופים ביותר באירופה ולכן הוא קשה ביותר. באופן מסורתי נהוג היה לגלף ממנו כלי נגינה וידיות לכלי נשק וכדומה. ענפיו המתעקלים של הלילך לילך, באתר אנציקלופדיה בריטניקה (באנגלית) לילך, באתר ITIS (באנגלית) לילך, באתר NCBI (באנגלית) לילך, באתר האנציקלופדיה של החיים (באנגלית) לילך, באתר Tropicos (באנגלית) לילך, באתר GBIF (באנגלית) לילך, באתר IPNI (באנגלית) Flora Europaea: Syringa Flora of China: Syringa Flora of Pakistan: Syringa צמח הלילך, באתר ישראפלנט